La nigra libro de la komunismo

La nigra libro de la komunismo (originale en la franca Le Livre noir du communisme) estas libro sub redakto de Stéphane Courtois, kiu enhavas kontribuojn de eŭropaj akademianoj (Nicolas Werth, Jean-Louis Panné, Andrzej Paczkowski, Karel Bartošek, Jean-Louis Margolin kaj aliaj) pri krimoj de diversaj komunistaj reĝimoj. La franclingva libro aperis en novembro de 1997 sub titolo Le Livre noir du communisme: Crimes, terreur, répression, publikigita far Éditions Robert Laffont. Ĝi estis tradukita en la angla, la germana, la rusa, la hungara kaj aliaj lingvoj.

La verkintoj havis duoblan celon: obstakli la forgeson (travail de mémoire) de komunistaj krimoj kaj analizi rolon de diversaj punoj, perfortoj, murdoj kaj aliaj krimoj en funkciado de komunismaj reĝimoj.

Curtois lanĉas la ideon pri nurenberga proceso kontraŭ la komunismo. Laŭ la libro, la komunistaj ŝtatoj efektivigis krimojn kontraŭ la homaro, militajn krimojn kaj krimojn kontraŭ individuoj je enorma skalo. Celo de la libro estis la pruvo, ke la komunismo kaŭzis pli da mortoj ol la naziismo (laŭ la libro, almenaŭ 4-foje pli)

La libro okupiĝas aparte pri krimoj en Sovetunio, en Ĉinio kaj aliaj aziaj landoj (Nord-Koreio, Vjetnamio, Laoso, Kamboĝo), en Orient-Eŭropo, en Sudameriko (aparte Kubo) kaj en aliaj evoluintaj landoj de la Tria mondo.

 Enhavo 
La plena eldono de la libro konsistas je 5 partoj:

 Ŝtato kontraŭ sia popolo
 Monda revolucio, interna milito kaj teroro
 Orienta Eŭropo — viktimo de komunismo
 Komunistaj reĝimoj de Azio: de "reeduko" ĝis sanga amasmurdo
 La Tria mondo

Interalie, ĝi enhavas atestojn de partoprenantoj kaj viktimoj de komunistaj krimoj, fotojn, mapojn de komunistaj koncentrejoj, itenerojn de perfortaj transloĝigoj de popoloj en Sovetunio ktp.

 Viktimoj de la komunismo, laŭ la libro 
La libro komenciĝas pri enkonduko far Stéphane Courtois, en kiu li asertas: "La komunistaj reĝimoj… transformis amaskrimon en plene funkcianta sistemo de rego" — La anglalingva eldono de la libro.
Li daŭre asertas, ke komunismaj reĝimoj estas sume respondecaj por morto de pli ol 94 milionoj de personoj, el kiuj:

 Sovetunio respondecas pri morto de ĉ. 20 milionoj;
 Ĉinio: 65 milionoj;
 Nord-Koreio: 2 milionoj;
 Kamboĝo: 2 milionoj;
 Etiopio: 1,7 milionoj;
 Afganio: 1,5 milionoj;
 Orient-Eŭropo: 1 miliono;
 Vjetnamio: 1 milionoj;
 Latin-Ameriko: 150.000;
 mortoj pro "agoj de internacia komunisma movado kaj komunistaj partioj sen ŝtata regpovo": 10.000

Konklude, Courtois asertas ke komunismaj reĝimoj respondecas por ege pli multnombraj mortoj ol iu alia politika movado aŭ ideologio en historio, inkluzive faŝismo kaj naziismo. La metodoj de amasmortigoj inkluzivas mortpunojn, koncentrejoj, speciale organizita malsatego, perfortaj transloĝigoj kaj bagna punlaboro.

 Kritiko 
La verkistoj arbitre kalkulis ĉiun morton pro enlanda milito, malsatmorto, nombron de nenaskiĝontoj pro morto de la gepatroj ks. por atingi la deziritan viktiman nombron. Ilia fonto estas laŭdire nun nekontrolebla pro fermo de la arĥivoj en Rusio (tiam malfermaj).

 Verkistoj 
 Stéphane Courtois 
 Nicolas Werth
 Jean-Louis Panné
 Andrzej Paczkowski
 Karel Bartosek
 Jean-Louis Margolin

 Vidu ankaŭ 
 Komparo inter naziismo kaj komunismo
 La danĝera lingvo
 La nigra libro de la kapitalismo

 Literaturo 
 A kommunizmus fekete könyve : Bűntény, terror, megtorlás, Nagyvilág Kiadó, Budapest, 2000. ISBN 963-9175-09-9
 S. Courtois, N. Werth ,J.L. Panne, A. Paczkowski, K. Bartosek, J.L. Margolin, J. Gauck, E. Neubert: Das Schwarzbuch des Kommunismus - Unterdrückung, Verbrechen und Terror. Piper Verlag, München 2004, ISBN 3-492-04053-5
 Jens Mecklenburg: Roter Holocaust'? Kritik des Schwarzbuchs des Kommunismus. Konkret Lit.-Vlg., H. 1998, ISBN 3-89458-169-7
 Horst Möller: Der Rote Holocaust und die Deutschen. Piper-Verlag, März 1999, ISBN 3-492-04119-1
 Gerd Koenen: Utopie der Säuberung. Was war der Kommunismus? Alexander Fest Verlag, Berlin, ISBN 3-8286-0058-1

 Referencoj 

 Eksteraj ligiloj 

 hungare  - Le Monde, 1997. november 9-10.
 Kio forrestis el la libro -hungare
 Szabó Miklós - Rémtörténelem 

 Le Livre noir du communisme: Crimes, terreur, répression
 The Black Book of Communism

Kategorio:Kontraŭkomunismo
Kategorio:Ekonomiaj libroj
Kategorio:Politikaj libroj
Kategorio:Libroj pri Sovetunio
Kategorio:Libroj pri komunismo
Kategorio:Malobservo de la homaj rajtoj
Kategorio:Libroj aperintaj en 1997